Държавен вестник, бр. 17, 2004 г., стр. 11

Б Р О Й  17
Д Ъ Р Ж А В Е Н   В Е С Т Н И К
С Т Р .  11
Чл. 6. (1) За издаване на разрешения по чл. 26,
ал. 2 и чл. 27, ал. 1 от Закона за трансплантация
на органи, тъкани и клетки заинтересуваните лица
подават молба до комисията чрез директора на
Изпълнителната агенция по трансплантация.
(2) В случаите по ал. 1 директорът на Изпъл-
нителната агенция по трансплантация прави
предложение до председателя на комисията за
свикване на заседание в 7-дневен срок.
Чл. 7. (1) За всяко заседание се съставя дне-
вен ред, който се изпраща на членовете на ко-
мисията най-малко 5 работни дни преди засе-
данието.
(2) Всеки член на комисията може да прави
предложение за включване на въпроси в дневния
ред най-малко 3 работни дни преди заседанието.
Чл. 8. (1) Заседанията на комисията са зак-
рити.
(2) Заседанията на комисията са редовни, ако
присъстват 2/3 от членовете є.
(3) Членовете на комисията  участват в засе-
данията лично.
Чл. 9. Членовете на комисията са независи-
ми при изразяване на мнения и при вземане на
решения.
Чл. 10. (1) Комисията дава мотивирано ста-
новище по деонтологични и етични въпроси в
областта на донорството и трансплантацията,
разрешава или мотивирано отказва вземането
на органи и тъкани от лица в случаите по чл. 26,
ал. 2 и чл. 27, ал. 1 от Закона за трансплантация
на органи, тъкани и клетки.
(2) Решенията на комисията по ал. 1 се при-
емат с явно гласуване и с мнозинство от 2/3 от
присъстващите.
Чл. 11. (1) За всяко заседание на комисията
се води протокол, който се подписва от всички
присъствали на заседанието членове.
(2) В протокола се вписват датата на про-
веждане на заседанието, присъстващите члено-
ве на комисията, дневният ред, направените по
него изказвания и взетите решения.
(3) Решенията на комисията се изготвят в
писмена форма и се подписват от всички при-
съствали членове. Член на комисията, който не
е съгласен с решението, го подписва, като мо-
тивира отделно своето особено мнение.
(4) Протоколът от заседанието и решенията
на комисията се изготвят не по-късно от 3 дни
след провеждане на заседанието, а в случаи на
спешност—непосредствено след заседанието.
(5) Решението на комисията, с което тя при-
ема становище, дава или отказва даване на раз-
решение, се изпраща на министъра на здраве-
опазването, съответно на директора на Изпъл-
нителната агенция по трансплантация, непос-
редствено след изготвянето му.
Чл. 12. (1) Председателят:
1. представлява комисията;
2. насрочва и ръководи заседанията на ко-
мисията;
3. определя член на комисията, който води
протокола за съответното заседание.
(2) В отсъствие на председателя неговите
функции на заседанията се изпълняват от опре-
делен от председателя член на комисията.
Чл. 13. Членовете на комисията пазят в тай-
на личните данни, станали им известни при или
по повод изпълнение на задълженията им.
Чл. 14. За участието си в работата на комиси-
ята членовете є не получават възнаграждение.
Чл. 15. (1) Дейността на комисията се под-
помага от технически сътрудник, определен от
директора на Изпълнителната агенция по тран-
сплантация.
(2) Документацията от заседанията на ко-
мисията се съхранява от Изпълнителната аген-
ция по трансплантация.
Заключителна разпоредба
Параграф единствен. Правилникът се при-
ема на основание чл. 12, ал. 6 от Закона за тран-
сплантация на органи, тъкани и клетки.
9086
ПОСТАНОВЛЕНИЕ № 37
ОТ 24 ФЕВРУАРИ 2004 Г.
за преобразуване на Държавния драматичен
театър—Кюстендил, в Общински драматичен
театър—Кюстендил
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Дава съгласие за преобразуване на
Държавния драматичен театър—Кюстендил, в
Общински драматичен театър—Кюстендил.
(2) Министърът на финансите на базата на
взаимно подписани предавателно-приемател-
ни протоколи да извърши необходимите про-
мени по бюджета на Министерството на кул-
турата и по бюджетните взаимоотношения на
републиканския бюджет с бюджета на община
Кюстендил.
Чл. 2. Трудовите правоотношения на служи-
телите от Държавния драматичен театър—
Кюстендил, се уреждат при условията и по реда
на чл. 123 от Кодекса на труда.
Заключителни разпоредби
§ 1. В приложение № 2 към чл. 5, ал. 2 от
Постановление № 204 на Министерския съвет
от 1999 г. за определяне на второстепенни раз-
поредители с бюджетни кредити към министъ-
ра на културата и за преобразуване и закриване
на държавни културни институти (обн., ДВ,
бр. 105 от 1999 г.; изм. и доп., бр. 112 от 1999 г.,
бр. 24, 64 и 94 от 2000 г., бр. 24, 28 и 88 от 2001 г.,
бр. 9, 26 и 65 от 2002 г. и бр. 1, 46, 54 и 63 от
2003 г.) се правят следните изменения:
1. В т. 2 числото “1814” се заменя с “1808”.
2. Точка 2.15 се отменя.
§ 2. Постановлението се приема на основа-
ние чл. 5, ал. 1 от Закона за закрила и развитие
на културата.
§ 3. Изпълнението на постановлението се
възлага на министъра на културата.
§ 4. Постановлението влиза в сила от 1 март
2004 г.
Министър-председател:
Симеон Сакскобургготски
Главен секретар на Министерския съвет:
Севдалин Мавров